open-index/open-wikipedia-markdown huggingface dataset:
Viera Bálinthová

**Viera Bálinthová** (* 2. október 1910, Martin – † 27. február 1999, Bratislava) bola slovenská herečka. Matka herečky Eleny Petrovickej.

## Životopis
Pochádzala z významnej slovenskej divadelníckej rodiny. Absolventka obchodnej akadémie v Bratislave. V rokoch 1938 – 49 pracovala ako úradníčka v Tatrabanke. S prvým manželom mala v roku 1941 dcéru Elenu. Manželstvo dlho nevydržalo, rozviedli sa. Vrátila sa do Bratislavy. Tu sa vydala za rozhlasového pracovníka a prekladateľa Jána Bálintha. Od roku 1951 – 75 bola zamestnaná v Československom rozhlase v Bratislave (pomocná hlásateľka, režisérka, členka a vedúca Rozhlasového hereckého súboru a vedúca Detskej rozhlasovej dramatickej družiny). Bola aj členkou Dramatickej družiny košickej odbočky Radiojournalu. Aktívne sa činila v rôznych spolkoch (Živena, Matica slovenská, Slovenský klub). Bola prvou televíznou hlásateľkou Československej televízie v Bratislave. V rokoch 1951 – 1960 sa venovala interpretácii rozprávok, pod názvom *Rozprávky z Veľkej knihy*. Deťom v rozhlase ako Teta Viera Bálinthová, čítavala rozprávky na dobrú noc. Rozhlasoví poslucháči si ju veľmi obľúbili aj za postavu Ruženy Bielikovej v rozhlasovom seriáli *Čo nového, Bielikovci?*

## Filmografia
### Filmový dabing
* 1957 – *Šakal a ťava*
* 1966 – *[[Mrázik (film)|Mrázik]]*
* 1970 – *Popoluška*
* 1971 – *[[Dumbo]]*
* 1976 – *Finist jasný sokol*

### Filmy
* 1958 – *Posledný návrat*
* 1959 – *[[Dom na rázcestí]]*
* 1960 – *Malá manekýnka*
* 1965 – *Nylonový mesiac*
* 1966 – *Vianočné oblátky*
* 1967 – *Pani zima*
* 1969 – *Smutný lord*
* 1969 – *Žena z antisveta*
* 1973 – *Srdce na lane*
* 1981 – *Orechový koláč*
* 1983 – *Saša*
* 1985 – *Medulienka*

### TV seriály
* 1982 – *[[Bambuľkine dobrodružstvá]]*

### Dokumentárne filmy
* 1995 – *Viera Bálinthová – Herečka bez javiska*

## Referencie

## Externé odkazy
* http://www.tv-archiv.sk/-viera-balinthova
* http://www.skcinema.sk/arl-sfu/sk/detail-sfu_un_auth-0002548-Balinthova-Viera-19101999/

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Pracovníci Československého rozhlasu
Kategória:Pracovníci Československej televízie
Kategória:Osobnosti z Martina
Orgován

::*Orgován môže byť aj ľudový názov orgovánu obyčajného, pozri [[orgován obyčajný]].*

**Orgován** (ľudovo [najmä pre orgován obyčajný]: *[[máj]]*, *[[baza]]*; lat. *Syringa*) je rod z čeľade olivovité (*Oleaceae*). Zástupcovia tohto rodu patria medzi najčastejšie vysádzané kvitnúce okrasné dreviny.

## Charakteristika
Orgovány sú opadavé (zriedkavo vždyzelené) kry či stromčeky. Väčšinou rastú rýchlo, a to do výšky až . Kmeň je obyčajne svetlosivý, pokrútený (s odlupujúcou sa kôrou vo vyššom veku). Kvety sú rôznej farby (napr. biele, ružové, purpurové), rôznej vône, nahé, zrastenolupienkové a drobné, majú dlhú rúrku a sú v metlinách vyrastajúcich na bokoch výhonkov z predchádzajúceho roka. Listy sú zelené, protistojné, končisté, celookrajové, zašpicatené či okrúhle (u orgovánu peristolistého sú listy výnimočne perovito zložené). Plod je tobolka. Obdobie kvitnutia je hlavne v apríli až júni. Znášajú dobre ľahké aj ťažšie pôdy, niektoré záhradné kultivary sú však náročné na živiny. Druh orgován obyčajný rastie aj v tieni, ostatné druhy znášajú polotieň, ale vyhovuje im výslnie.

## Systematika
Rod zahŕňa asi 30 druhov (mnohí autori však uvádzajú nižší počet druhov). Sú to napr. tieto:
*orgován obyčajný (*Syringa vulgaris*)
*orgován Jósikovej (*Syringa josikea*)
*orgován perzský (*Syringa persica*)
*orgován čínsky (*Syringa chinensis*)
*orgován Wolffov (*Syringa wolfii*)
*orgován Komarovov (*Syringa komarowii*)
*orgován chlpatý (*Syringa villosa*)
*orgován plstnatý (*Syringa tomentella*)
*orgován zamatový (*Syringa velutina*)
*orgován peristolitý (*Syringa pinnatifolia*)
*orgován amurský (*Syringa amurensis*)
*orgován Julianin (*Syringa julianae*)

Zo všetkých druhov orgovánu rastú v Európe ako pôvodné len dva druhy - orgován obyčajný v juhovýchodnej Európe a orgován Jósikovej vo Východných Karpatoch. Je to pekná ornamentálna drevina.

## Referencie

## Iné projekty

Kategória:Olivovité
Kategória:Kry
Kategória:Okrasné dreviny
Arion

**Arion** môže byť:

* rod slimákov, po slovensky slizovec, pozri slizovec
* exoplanéta, pozri Arion (planéta) 

## Pozri aj
* Arión
Šarafiový vodopád

náhľad|Šarafiový vodopád

**Šarafiový vodopád** je ľadovcový selektívny vodopád v Západných Tatrách v okrese Liptovský Mikuláš na severnom Slovensku.

## Charakteristika
Nachádza sa v Žiarskej doline a jeho podložie je tvorené biotitickými a dvojsľudnými pararulami. Vodopád vytvára Šarafiový potok, ktorý je nad ním v nadmorskej výške () široký 1 m. Celá kaskáda je vysoká približne 20 m, přičom nejvyšší stupeň má výšku 3,5 m.

## Prístup
Vodopád je prístupný po  turistickej značke od Žiarskej chaty.

## Externé odkazy
* Štátna ochrana prírody SR, Vodopády Slovenska, Šarafiový vodopád

## Zdroj

Kategória:Vodopády v Západných Tatrách
Kategória:Žiarska dolina
Kategória:Povodie Váhu
Kategória:Vodstvo v okrese Liptovský Mikuláš
Kategória:Vodopády v Žilinskom kraji
Chriašť laysanský

**Chriašť laysanský** (*Zapornia palmeri*, syn. *Porzana palmeri*) bol nelietavý vták z čeľade chriašteľovité (Rallidae), ktorý pôvodne obýval trávnaté porasty na ostrove Laysan (Havajské ostrovy), vysadený bol aj na ostrovy Holoikauaua, Eastern Island a Sand Island. Vyvinul sa z chriašťa najmenšieho, na rozdiel od neho mal svetlejšie sfarbenie. Chriašť laysanský meral asi 15 cm. Bol aktívny a behal podobne ako myš. Lovil článkonožce, žral tiež vajcia, semienka a zdochliny morských vtákov, ktorí na ostrove hniezdili. Nemal strach z ľudí, ale na ostrove žila fregata ebenová (*Fregata minor*), preto bol stále čiastočne ostražitý.

Chriašť laysanský vyhynul na Laysane introdukciou bylinožravcov (morča, zajac) medzi rokmi 19231936. Na ostrove Holoikauaua vyhynul do roka 1930 kvôli búrkam a na Eastern Island a Sand Island medzi rokmi 19431944 introdukciou predátorov.
## Referencie

## Iné projekty

Kategória:Chriašteľovité
Kategória:Vymreté vtáky podľa IUCN
Kategória:Endemity
Simias (sochár)

**Simias** () bol grécky sochár v 2. storočí pred Kr. 
 
Simias, syn a žiak sochára Pythokrita z Rodosu, pôsobil v druhej polovici 2. stor. pred Kr. Nezachovali sa od neho žiadne sochy, avšak v archeologickej lokalite starovekého kárskeho mesta Kedreai sa našiel jeho menom signovaný podstavec zo sochy, ktorá bola z bieleho mramoru. Nápis na tomto podstavci hlása, že sochu venovalo pre (bez mena) s prejavom úcty združenie (koinon) služobníkov (oddaných) Dioskúrov (Dioskouriastai).

Atický démos *Erchia* obetoval Dioskúrom 4. dňa mesiaca Thargélión. V Sparte boli bratia dokonca uctievaní ako významné božstvá.
         
## Referencie a bibliografia

 
Kategória:Sochári starovekého Grécka
Patrokles

**Patrokles** alebo **Patroklés** () môže byť:
 
* starogrécky sochár, pozri Patrokles z Krotónu
* grécky tragický básnik v 5. stor. pred Kr., pozri Patrokles z Túrií
* grécky sochár z prelomu 4. a 3. stor. pred Kr., pozri Patrokles zo Sikyónu
* veliteľ vojska a spisovateľ za vlády Seleuka I., pozri Patrokles z Macedónie
Mestské opevnenia (Bratislava)

náhľad|Posledná súvislá zachovaná časť mestských hradieb

**Bratislavské mestské opevnenie** obyčajne označuje stredoveké mestské hradby, z ktorých sa dodnes zachovala jedna brána. Bratislavský hrad bol tiež značne opevnený. Ďalšie systémy opevnenia boli postavené počas nasledovných storočí, vrátane delostreleckého opevnenia z prvej svetovej vojny a kryty, systém bunkrov a opevnení postavených počas prvej Československej republiky medzi dvoma svetovými vojnami, lietadlové útočiská, opevnenia postavené nacistickým Nemeckom počas druhej svetovej vojny a nakoniec obrana mesta počas studenej vojny vrátane systému 8602 náletových a jadrových krytov schopných pojať 760 000 ľudí, čo je omnoho viac, ako počet obyvateľov. Vrcholom obrany počas komunistickej éry bola vojenská raketová základňa na Devínskej Kobyle, čo je najvyšší bod v meste.

Vonkajšie mestské opevnenia mali 5 brán: Kozia brána, Brána na Suchom mýte, Schöndorfská brána, Špitálska brána a Dunajská brána.

## Bašty

## Pozri aj
* Michalská brána
* Laurinská brána
* Vydrická brána
* Rybárska brána

## Zdroj

Kategória:Bratislava
Kategória:Dejiny Bratislavy
Bratislava
Bratislavské predhorie

**Bratislavské predhorie** je geomorfologická časť Devínskych Karpát, v juhozápadnom výbežku Malých Karpát. Priemerná výška horského pásma je 250 metrov nad morom. 

## Polohopis
Zaberá najväčšiu, centrálnu časť Devínskych Karpát v západnej časti mesta Bratislavy. Pokým západná časť je viacmenej zalesnená, na severnom okraji a takmer v celej východnej časti je hustá zástavba. Na severe sem okrajovo zasahuje mestská časť Dúbravka, na juhu leží Karlova Ves a východná časť zasahuje do Starého Mesta. 

Juhozápadným smerom pokračujú Devínske Karpaty Devínskou bránou, severozápadne vystupuje Devínska Kobyla a severovýchodný okraj lemuje Lamačská brána. Na východe krátkym úsekom susedia Homoľské Karpaty, patriace podcelku Pezinské Karpaty a juhovýchodným smerom sa krajina vyrovnáva do Podunajskej roviny. 

## Vrcholy
* Bratislavský hradný vrch – stojí tu Bratislavský hrad
* Somársky vrch
** Napoleonov vŕšok – bočný vrchol Somárskeho vrchu
* Bôrik – nachádza sa tu chránený areál Bôrik
* Slavín – nachádza sa tu vojenský pamätník Slavín
* Murmannova výšina
* Kalvária
* Holý vrch/Machnáč

## Chránené územia
Západná časť patrí do Chránenej krajinnej oblasti Malé Karpaty a z maloplošných vzácnych území sa tu nachádza prírodná rezervácia Fialková dolina, prírodná pamiatka Devínska lesostep a chránený areál Borovicový lesík, Bôrik, Lesné diely, Horský park a Zeleň pri Vodárni.

## Turizmus
Poloha na okraji Bratislavy a možnosti na nenáročné prechádzky predurčujú túto časť mesta na oddychovú zónu. Značených chodníkov je len niekoľko, no parkový charakter územia v centrálnej časti poskytuje vhodné podmienky na prechádzky. Atraktívne sú však najmä ľahko dostupné miesta ako je Bratislavský hrad, Slavín, ZOO či Botanická záhrada. Územím vedie z hradu Devín cez Slavín na vrch Kamzík  červeno značená Cestou hrdinov SNP, v ktorej trase vedie aj Štefánikova magistrála.

## Referencie

## Zdroj
*

Kategória:Geografia Bratislavy
Kategória:Geomorfologické časti na Slovensku
Kategória:Malé Karpaty
Predhorie
Krúžkovanie

**Krúžkovanie** (v mnohých kontextoch je synonymum aj **okrúžkovanie**) môže byť:
*všeobecne: 
**opatrovanie krúžkami (krúžkom), resp. opatrenosť krúžkami , pozri pod krúžok
**zakrúžkovanie (t. j. urobenie krúžka okolo nejakého čísla alebo iného údaja)
* v zoológii: značkovanie živočíchov (najmä vtákov a netopierov, ale aj napr. rýb) krúžkom na účely ich identifikácie, synonymum: obrúčkovanie, pozri krúžkovanie (identifikácia)
* v lesníctve, ovocinárstve: a) odstránenie asi 20 –  hrubého pruhu kôry po celom obvode kmeňa stromu (alebo viniča) človekom s cieľom zlikvidovať tento strom (vinič), b) odstránenie asi 0,5 –  hrubého pruhu kôry po celom (alebo takmer celom) obvode kmeňa stromu človekom s cieľom dočasne skoncentrovať živiny v hornej časti stromu a tým zvýšiť jeho rodivosť, c) poškodzovanie kôry vetvy a/alebo kmeňa stromu živočíchmi vo viac-menej súvislom pruhu po celom jej/jeho obvode, pozri krúžkovanie (strom)
* v športe:  robenie polkruhových figúr na ľade
* v rybárstve: technika uchytenia mušky, pozri krúžkovanie (rybárstvo)
* v papiernictve, kožiarstve a podobne: vystužovanie otvorov v lepenke, koži či inom materiáli (napr. otvorov v topánke na šnúrky [pozri nižšie], v hrubej látke, v závesnom štítku a pod.) prostredníctvom (obyčajne kovových) krúžkov (pomocou krúžkovacieho stroja), po anglicky eyeletting, pozri krúžkovanie (vystužovanie otvorov)
* v obuvníctve: pripevňovanie obuvníckych krúžkov na zvrškové súčasti a dielce obuvi (pomocou krúžkovacieho stroja) , pozri krúžkovanie (obuvníctvo)
*pri pive: 
**pridanie kvasiacej mladiny v štádiu krúžkov (t. j. v štádiu tvorby hustej peny) na osvieženie kvasného procesu, pozri pod krúžky (pivo)
**hovorovo: stopa po pene na stene pohára
*pri vyšívaní: vyšívanie obnitkovacím stehom v oblúčkoch na spevnenie okraja látky, pozri pod krúžkovací steh

## Referencie
Kościelisko

**Kościelisko** je poľská dedina, ktorá leží päť kilometrov západne od Zakopaného. Tvorí ju 21 osád, ktoré sú roztratené na poľanách a stráňach Palenicy Kościeliskiej a  Butorowego Wierchu na západnej strane Gubalowského podhoria (nazývané tiež Pasmem Gubałowskim) v Podtatranskej brázde.

## Z histórie
Obec vznikla v  17. a 18. storočí na miestach  pastierskej a banskej činnosti. Na lesných poľanách vyrástli malé skupiny domov. Pôvodne sa volala Poľana Kościeliska. Tvorili osady, ktoré sa v miestnych kronikách uvádzajú ako: Blachówka (1623), Budzówka, Butorów, Chotarz, Czajki, Górkówka, Gronik, Groń, Karpielówka, Kierpcówka, Kiry (1646), Nędzówka, Pająkówka, Pitoniówka, Rysulówka, Sobiczkowa, Staszelówka, Sywarne, Szeligówka, Wojdyłówka.  

Najskôr tu boli pastieri. Po nich v 18. storočí kráľ Stanislav August dal priviesť baníkov a hutníkov z Nemecka a  zo  Spiša, ktorí mali dobývať a spracúvať železnú rudu. Založili na východných svahoch Ornaku v hornej časti Doliny Kościeliskej prvú baňu. Vyťaženú rudu potom prevážali do dolnej časti doliny na spracovanie. Prvú pec na tavenie postavili v roku 1767. V jej okolí vyrástli ďalšie obytné domy, mlyn a hostinec. Rudu ťažili aj v bani Maturka v Stołoch a na iných miestach.

Od roku 1790 Kościelisko patrilo k Zakopanému. Žilo tu okolo 500 obyvateľov. Do kostola chodili v Zakopanom. Až v roku 1916 tu postavili nový kostol, farnosť zriadili v roku 1923. Vtedy tu žilo už tisíc ľudí. V Kościelisku sa narodilo a žilo veľa významných Poliakov. Napríklad literáti Andrzej Stopka Nazimek a Stanislaw Nędza Kubiniec. Žil tu legendárny goral horský vodca Jan Krzeptowski–Sabała, vlastným menom Jan Krzeptowski a mnohí iní. V prezidentskej rezidencii tu oddychovali poľskí prezidenti Wojciech Jaruzelski, Lech Wałęsa i Aleksander Kwaśniewski.Kościelisko V rokoch 19731977 bola obec sídlom gminy Kościelisko-Witów. Po niekoľkých rokoch bola gmina včlenená do gminy Tatrzańskiej.  Gmina Kościelisko bola obnovená v roku 1994. Kościelisko je často nazývané „Sercem Podhala” (Srdcom Podhalia).

## Športové a turistické stredisko
Okrem toho, že je východiskom mnohých  vysokohorských tatranských turistických trás, je aj miestom, kde sa usporadúvajú biatlonové súťaže. Konajú sa tu mnohé kultúrne a spoločenské podujatia, na ktorých sa prezentuje najmä goralský folklór, zvyky a obyčaje. Centrum Kościeliska  sa nachádza v osade Szeligówka. Tu stojí kostol sv. Kazimira. Turistické trasy sa začínajú dva kilometre južnejšie pri osade Kiry. 
V okolí obce sú hotely a penzióny, dobré autobusové spoje a lyžiarske vleky, cyklistické chodníky a ihriská.Sú tu dobré podmienky na bežecké lyžovanie a zjazdové lyžovanie. Kościelisko

## Referencie


## Zdroj
* 

## Iné projekty

Kategória:Obce v Poľsku
Kategória:Powiat tatrzański
Marky Mark and the Funky Bunch

**Marky Mark and the Funky Bunch** bola americká hip-hopová tanečná skupina. V roku 1989 ju založil Mark Wahlberg (alias Marky Mark), spolu s členmi Scottom Rossom (alias Scottie Gee), Hectorom Barrosom (alias Hector the Booty Inspector), Terrym Yanceym (alias DJ-T), a Anthonym Thomasom (alias Ashey Ace). Najväčší úspech dosiahli skladbou „**[[Good_Vibrations_(Marky_Mark_and_the_Funky_Bunch)|Good Vibrations]]**“ z ich albumu *[[Music for the People]]*. Skladba bola vydaná koncom roka 1991. Stala sa hitom a dosiahla 1. miesto v rebríčkoch v USA, Švédsku a Švajčiarsku.

## História

Marky Mark a Funky Bunch vydali svoje debutové album *[[Music for the People]]* 23. júla 1991. Album bol obrovským úspechom pre skupinu, pričom sa umiestnili v na prvom mieste v rebríčku Heatseekers a na 21. mieste v rebríčku Billboard 200. Album obsahoval 10 skladieb z čoho boli 2 ocenené zlatom. Singel „Good Vibrations“, ktorý sa držal prvú pozíciu v rebríčku Billboard Hot 100. Album dostal samostatné zlaté ocenenie 15. novembra 1991, neskôr 14. januára 1992 získal ocenenie platiny.

Po úspechu albumu „Music for the People“, skupina pokračovala s ďalším albumom s názvom „You Gotta Believe“, ktorý bol vydaný 15. septembra 1992. Album však nedosiahol toľko úspechu ako predchodca. 

Skupina sa rozpustila v roku 1993 s ich posledným vystúpením skladby so skladbou „I Want You“, ktorá bola použitá v soundtracku filmu Super Mario Bros. Po rozpustení skupiny Mark pokračoval v hudobnej kariére tým, že spolupracoval s reggae hudobníkom Princom Ital Joem. Duo vydalo dve albumy v Európe, vrátane ich najúspešnejšieho singlu „United“. Mark pokračoval v tvorbe hudby až do odchodu v roku 1998. Neskôr sa uplatnil ako úspešný herec v Spojených štátoch.

## Diskografia
### Albumy
* 1991 *[[Music for the People]]* –  Interscope Records, CD, LP, MC
* 1992 *[[You Gotta Believe]]* –  Interscope Records, CD, LP, MC

### Single
* 1991 „Good Vibrations“
* 1991 „Wildside“
* 1992 „On The House Tip“
* 1992 „I Need Money“
* 1992 „Peace“
* 1992 „You Gotta Believe“
* 1992 „Gonna Have a Good Time“
* 1993 „Loungin“

## Zdroj
* 

Kategória:Eurodance hudobné skupiny
Kategória:Hudobné skupiny z 1989
Kategória:Hudobné skupiny ukončené v roku 1993
Patrokles zo Sikyónu

**Patrokles** () bol grécky sochár z prelomu 4. a 3. storočia pred Kr.
 
Sochár Patrokles, rodák zo Sikyónu, tvoril na rozhaní 4. a 3. stor. pred Kr. Bol otcom sochára Daidala. Grécky cestovateľ Pausanias vo svojej sprievodcovskej príručke uvádza, že Patrokles so sochárom Kanachom zhotovili sochy desiatich bojovníkov (*Axionikos z Pellény, Theares z Hermionu, Pyrrhias z Fókie, Kómóm z Megary, Agasimenes zo Sikyónu, Euantidas z Ambrakie, Pythodotos z Korintu, Télykrates z Leukadie a Sparťania Epikydidas a Eteonikos*), a to sôch, ktoré boli votívnymi darmi Sparťanov v Delfách.
Tieto sochy boli súčasťou pamätníka zhotoveného na počesť spartského víťazstva nad Aténami pri *Aigospotamoi* (*Kozích riečkach*) v roku 405 pred Kr. V Delfách to bol jeden z najväčších pamätníkov ( dlhý) a aj najbohatších na sochy (38). Zachovali sa z neho mnohé fragmenty, hlavne z podstavcov sôch a nápisov.

Staroveký rímsky historik Plínius zaznamenal, že pôsobil hlavne počas 95. olympiády (v rokoch 400 až 396 pred Kr.) a že bol autorom sôch atlétov, bojovníkov, lovcov a  obetníkov (alebo aj maliarom). 
  
## Referencie a bibliografia

 
Kategória:Sochári starovekého Grécka
Kvintový kruh

**Kvintový kruh** je usporiadanie krížikových tónin podľa príbuznosti, po piatich tónoch smerom hore. Vždy o kvintu vyššie od pôvodnej tóniny sa nachádza tónina, ktorá sa líši od východiskovej tóniny iba jedným krížikom.

## Zdroj
* http://www.gitarista.sk/images/stories/kvintovy%20kruh%201.gif
Patrokles z Krotónu

**Patrokles** () bol starogrécky sochár, činný v neznámom storočí.
 
Patrokles, syn Katilla z Krotónu, bol sochár pôsobiaci zrejme v archaickom období (6. stor. pred Kr. ?). Grécky cestovateľ Pausanias si po prehliadke sikyónskej pokladnice v Olympii do svojej sprievodcovskej príručky zaznamenal:  „*Je tu umiestnená aj [[Apolón]]ova socha z dreva [[krušpán]]ového a má pozlátenú hlavu. Hovoria, že to bol dar [[Locri|Lokrov]], ktorí obývajú Zefýrsky mys, a že ju zhotovil Krotónčan Patrokles, Katillov syn.*“
 
Pokladnice (náboženské) boli stavby určené k ochrane a vystavovaniu obetných darov jednotlivých gréckych miest. Sikyónska pokladnica v Olympii mala podľa opisu Pausania dve miestnosti, jednu postavenú v dórskom a druhú v iónskom slohu. Stavali ju približne na prelome 6. a 5. storočia pred Kr.

## Referencie a bibliografia

 
Kategória:Sochári starovekého Grécka
Kolonické sedlo

**Kolonické sedlo** () je sedlo v Beskydskom predhorí. Oddeľuje údolia Širokého potoka (povodie Uhu) a Koloničky (povodie Laborca) medzi obcami Ladomirov a Kolonica v okrese Snina.

Sedlom vedie ceste I/74 zo Sniny do obce Ubľa. Neďaleko od sedla sa nachádza Astronomické observatórium Vihorlatskej hvezdárne.

## Referencie

Kategória:Sedlá v Beskydskom predhorí
Poltergeist (rozlišovacia stránka)

**Poltergeist** môže byť:

* paranormálny jav, pozri poltergeist
* séria hororových filmov, pozri Poltergeist (séria)
* prvý film z vyššie uvedenej série, pozri Poltergeist (film z roku 1982) 
* remake vyššie uvedeného filmu, pozri Poltergeist (film z roku 2015)
* švajčiarska heavymetalová hudobná skupina, pozri Poltergeist (hudobná skupina)
* extrasolárna planéta, synonymum: PSR 1257+12 c, pozri Poltergeist (planéta) 

## Referencie

## Pozri aj
* Poltergeist II (1986)
* Poltergeist III (1988)
Čeľusť

**Čeľusť** môže byť:
*v zoológii a anatómii:
**pri bezstavovcoch: názov rôznych konkrétnych častí ústnych orgánov niektorých bezstavovcov, napr.:
*** pri hmyze: a) v užšom (častejšom) zmysle: iný názov maxily, b) v širšom zmysle: súhrnné označenie maxily (t.j. dolnej čeľuste) a mandibuly (t.j. hornej čeľuste), pozri čeľusť (hmyz)
*** pri slimákoch: útvar nachádzajúci sa oproti radule, pozri čeľusť (slimáky)
**pri stavovcoch (okrem kruhoústnic), vrátane ľudí: 
***v širšom zmysle: horná čeľusť (iné názvy: maxila, najmä u ľudí aj: čeľusť [v užšom zmysle]) a dolná čeľusť (iné názvy: mandibula, sánka), pozri čeľusť (maxila a mandibula stavovcov)
***v užšom zmysle: horná čeľusť, lat. *maxilla*, pozri horná čeľusť (stavovce) a čeľusť (maxila človeka)
**obyčajne v množnom čísle* (synonymum: **čeľustie**): 
**v strojárstve:
***súčasť stroja či nástroja, slúžiaca na (priame fyzické) uchopenie, zovretie alebo upnutie (obrábaného, meraného a pod.) predmetu či nástroja, prípadne na podobný osobitný účel (napr. čeľusť drviča slúži na drvenie kamenia, brzdová čeľusť na brzdenie)
***brzdová čeľusť
** otvor do pece, sporáka či kachieľ

**Čeľustie** môže byť zriedkavo aj: časť tváre okolo úst

## Pozri aj
*sánka
*maxila
*mandibula

## Zdroje
Maxila

**Maxila** (lat. *maxilla*) môže byť:
*časť ústnych orgánov hryzadlovcov (Mandibulata), synonymá: čeľusť, dolná čeľusť, pozri napr. čeľusť (hmyz)
*horná čeľusť stavovcov (vrátane človeka, ale okrem kruhoústnic), synonymá: horná čeľusť, čeľusť, pozri horná čeľusť (stavovce) a čeľusť (maxila človeka)

## Zdroje
* maxila. In: 
* 
* čeľusť. In: 
* 
* Maxille; Kiefer. In:
Kasačná sťažnosť

**Kasačná sťažnosť** je v právnom poriadku Slovenskej republiky mimoriadny opravný prostriedok v správnom súdnictve. Kasačnou sťažnosťou možno napadnúť právoplatné rozhodnutie správneho súdu vydané v správnom súdnictve. O kasačných sťažnostiach rozhoduje Najvyšší Správny súd Slovenskej republiky. Konania v správnom súdnictve sú jednoinštančné a až na niekoľko výnimiek rozhodujú o správnych žalobách proti orgánom verejnej správy krajské súdy. Kasačná sťažnosť je upravená procesným kódexom Správny súdny poriadok (zákon č. 162/2015 Z. z.).

## Referencie


Kategória:Správne právo
Filón

**Filón** () môže byť:

* maliar váz v 6. stor. pred Kr., pozri Filón (maliar)
* starogrécky sochár,, pozri Filón (syn Euporióna) 
* olympijský víťaz v rokoch 504, 500 a 496 pred Kr., pozri Filón z Korkyry
* grécky architekt v 4. stor. pred Kr., pozri Filón (architekt)
* grécky sochár v 4. stor. pred Kr., pozri Filón (sochár)
* grécky filozof z prelomu 4. a 3. stor. pred Kr., pozri Filón z Megary
* grécky technik, matematik a fyzik v 3. stor. pred Kr., pozri Filón Byzantský
* grécky rytec z prelomu 3. a 2. stor. pred Kr., pozri Filón (rytec)
* grécky matematik v 2. stor. pred Kr., pozri Filón z Gadary
* grécky filozof z prelomu 2. a 1. stor. pred Kr., pozri Filón z Larissy
* grécky sochár v 1. stor. pred Kr., pozri Filón z Terméssu
* židovský filozof (* asi 20 pred Kr. – † 50 po Kr.), pozri Filón Alexandrijský
Potravinový reťazec

**Potravinový reťazec** môže byť:
* v ekológii: potravový reťazec
* v ekonomike:
** postupnosť krokov od výroby cez predaj po spotrebu potravín, synonymum: potravinový dodávateľský reťazec, pozri potravinový dodávateľský reťazec
** obchodný reťazec zameraný na predaj potravín, pozri pod obchodný reťazec a potraviny

## Zdroje
Chriašteľ bledý

**Chriašteľ bledý** (*Hypotaenidia wakensis*, syn. *Gallirallus wakensis*) bol vták z čeľade chriašteľovité (Rallidae), ktorý obýval krovinaté porasty na ostrove Wake. Chriašteľ bledý meral asi 22 cm, bol nelietavý, s robustnými končatinami. Bol to všežravec, z pôdy vyberal zobákom niektoré bezstavovce, lovil malé druhy plazov, žral tiež semienka. Rozmnožoval sa počas júla a v auguste hniezdil. Počas hniezdenia tvoril malé skupinky, ktoré chránili mláďatá pred útokmi predátorov (potkan *Rattus exulans*, kraby *[[Coenobita]]*).

Chriašteľ bledý je hodnotený ako vyhynutý. Wake, patriaci USA, bol počas druhej svetovej vojny obsadený japonským vojskom. Hladujúci vojaci začali vtáky loviť, ostrov bol navyše bombardovaný. Po druhej svetovej vojne chriašteľ bledý z ostrova zmizol, hoci bol ešte pred rokom 1942 hojný.
## Referencie

## Iné projekty

Kategória:Chriašteľovité
Kategória:Vymreté vtáky podľa IUCN
Kategória:Endemity
Maskulinita

**Maskulinita** môže byť:
* v psychológii: mužské črty správania, mužský ráz, telesný vzhľad, vlastnosti a osobnostné dispozície typické pre mužov, mužskosť, mužnosť, chlapskosť, pozri maskulinita (psychológia)
* v geografii: ukazovateľ zloženia obyvateľstva podľa pohlavia vychádzajúci z pomeru počtu mužov k počtu žien v obyvateľstve, pozri maskulinita (geografia)

## Pozri aj
* feminita
* maskulinizmus
* muž
* žena

## Referencie
Slepá mapa

**Slepá mapa** (iné názvy: **nemá mapa**, **obrysová mapa**) je mapa bez slovného popisu, bez legendy, tzn. bez názvov označujúcich na nej zobrazených geografických objektov (štátov, pohorí, riek a pod.). Slúži na pedagogickú prácu – na výučbu geografie, spravidla na precvičovanie alebo na písomnú skúšku.

## Referencie

Kategória:Geografia
Kategória:Pedagogika
Ekologická pyramída

**Ekologická pyramída**  (iné názvy: **trofická pyramída** , **potravová pyramída** , **potravná pyramída** , **potravinová pyramída** , **Eltonova pyramída** [v širšom zmysle] ) je grafická reprezentácia kvantitatívne vyjadrujúca sled organizmov trofických úrovní (t.j. článkov potravového reťazca) ekosystému. Na rozdiel od potravového reťazca resp. potravovej siete tu je teda dôraz kladený na kvantitatívny charakter reprezentácie. Obyčajne sú trofické úrovne znázornené obdĺžnikmi, ktoré sú poukladané jeden na druhom a vytvárajú tak pyramídu. Základňu pyramídy tvoria producenty a nad nimi sú postupne jednotlivé úrovne konzumentov. 

Veľkosť obdĺžnikov môže vyjadrovať počty jedincov alebo biomasu jedincov alebo energiu v biomase. Podľa toho sa rozlišujú tieto typy ekologických pyramíd:  
*pyramída počtov (**Eltonova pyramída** [v užšom zmysle]) - veľkosť obdĺžnika vyjadruje počet jedincov na danej trofickej  úrovni, jednotkou sú počty jedincov na plochu
*pyramída biomasy - veľkosť obdĺžnika vyjadruje množstvo biomasy na danej trofickej úrovni, obvykle suchej hmotnosti na danú jednotku plochy
*pyramída energie - veľkosť obdĺžnika vyjadruje zastúpenie energie na danej trofickej úrovni, v jednotke energia/plocha/čas (napr. kg/ha/rok) 

## Zdroje

Kategória:Ekológia
Železničná stanica Trnovec nad Váhom

**Železničná stanica Trnovec nad Váhom** je železničná stanica v obci Trnovec nad Váhom. Obsluhuje ju trať č. 130 Bratislava - Štúrovo. Je elektrifikovaná striedavou sústavou 25 kV/50 Hz.  Medzi železničnou stanicou Šaľa a železničnou stanicou Trnovec nad Váhom sa nachádza najdlhší most ŽSR, ktorý má dĺžku 445,790 m a vedie rovno, bez oblúkov. Železničná stanica umožňuje predaj cestovných lístkov a nachádza sa neďaleko mesta. 

## Referencie


Trnovec nad Váhom
Kategória:Doprava v okrese Šaľa
Kategória:Trnovec nad Váhom
Kategória:Stavby v okrese Šaľa
Družica (rozlišovacia stránka)

**Družica** môže byť:
* v astronómii: prirodzené alebo umelé teleso obiehajúce okolo ústredného astronomického telesa, satelit, zriedkavo trabant, pozri družica
* zriedkavo:
** dievča v slávnostnom oblečení pri svadobných, príp. pohrebných a cirkevných obradoch, družička, druska, pozri družica (kultúra)
** básnicky: družka, priateľka, pozri pod priateľ

## Pozri aj
* druh
* satelit

## Referencie
Jan Krzeptowski–Sabała

**Jan Krzeptowski–Sabała** alebo **Sabalik**, pôvodným menom **Jan Krzeptowski** (*26. január 1809 Kościelisko, † 8. január 1894 Zakopané) bol poľský goral, horský vodca, hudobník, poľovník, ľudový rozprávač a spevák.

Prídomky *Sabała*, *Sablik*, *Faktor*, *Kozica* a *Koziar* umožňovali orientovať sa v mnohých afinitách goralských rodín, ktoré mali rovnaké priezviská (v niektorých rodinách sú podnes). Priezvisko  Krzeptowski je novo získané.  Predtým sa Ján a jeho bratia volali Gąsienica.

## Zo života
V mladosti bol pytliakom, pravdepodobne aj zbojníkom. Po potlačení Chochołovského povstania 21. februára 1846 (ozbrojené povstanie goralov z Chochołówa, Cicheho, Dzianisza a Witówa proti rakúskym úradom, známe v histórii pod názvom "Povstanie pod Tatrami"), na ktorom sa zúčastnil, bol krátko väznený rakúskymi úradmi. Keď zanechal pytliactvo živil sa ako ľudový rozprávač a muzikant. Miestni gorali, najmä tí bohatší, ho považovali za čudáka, ale iní, najmä vzdelanejší ľudia, v ňom videli symbol gorala. Na vysokohorských túrach často sprevádzal Tytusa Chałubińského a Stanisława Witkiewicza. Witkiewicz ho nazval „Tatranským Homérom“. Bol krstným otcom jeho syna Stanisława Ignaca. Spevom a rozprávaním povestí zabával mnohých významných hostí doktora Chałubińskiego, dokonca účinkoval aj v jednom divadelnom predstavení.

Zomrel v roku 1894 vo vile „Zacisze”. Jej majiteľkou bola Wanda Lilpopowa, ktorá sa v posledných rokoch jeho života o neho starala. Pochovaný je na Cmentarzu Zasłużonych na Pęksowym Brzyzku v Zakopanom.

## Hudba
*Sabałowe nuty* (Sabałowe nôty), ako volajú jeho piesne, ktoré hrával na goralských husliach „zlobcokoch“,  goralské hudobné skupiny hrajú podnes. Sabała málokedy hrával v kapele alebo do tanca, jeho hudba skôr bola prejavom jeho neobyčajnej osobnosti. Jeho melódiami sa inšpirovali mnohí poľskí hudobní skladatelia ako napríklad Ignacy Jan Paderewski, Karol Szymanowski, Stanisław Mierczyński, Adolf Chybiński, Jan Kleczyński.

## Galéria
Sabala-S.Bizanski.jpg|náhľad|Jan Krzeptowski
Peksowy-sabala.jpg|thumb|Náhrobok na Pęksowym Brzyzku
Zakopane-pomnik Sabały.jpg|thumb|Pomnik Sabału v Zakopanom. V pravej dlani by mal držať sláčik, ale ten veľa razy neodolal vandalom


## Iné projekty

## Zdroj
* 

Kategória:Poľskí horolezci
Praxilla

náhľad|150px|Praxilla, autor: John William Godward, olejomaľba 1922
**Praxilla**  () bola grécka poetka z polovice 5. storočia pred Kr.
 
Praxilla, lyrická poetka zo Sikyónu, skladala dityramby, skólia a hymny. Zachovali sa z nich len nepatrné zlomky, napr. jeden verš z hymnu na Adónida:

::- text v starogréčtine

Od antických autorov sa o nej a jej dielach zachovalo iba niekoľko správ. Athénaios napr. píše, že sikyónska poetka Praxila sa tešila veľkej úcte ako znamenite skladala skólia. Jej obdivovateľom bol grécky básnik Antipatros z Thessaloník, ktorý ju zaradil medzi deväť „*lyrických Múz*“, alebo sochár Lysippos, ktorý jej zhotovil bronzovú sochu. Podľa Pausania Praxilla vo svojich veršoch hlásala, že Karnejský boh (Apolón *Karneiský* zvaný Domáci (*Oiketas*) v Sparte) je synom Európy (a Dia) a že bol vychovávaný Apolónom a bohyňou Léto.

## Referencie a bibliografia

 

Kategória:Básnici starovekého Grécka
Kategória:Ženy starovekého Grécka
İdil Eser

**İdil Eser** (* 1963, Istanbul, Turecko) je turecká obrankyňa ľudských práv a riaditeľka Amnesty International v Turecku.

## Životopis
İdil Eser navštevovala Americké gymnázium Üsküdar a neskôr študovala bakalárske štúdium na Istanbulskej univerzite. V Amerike absolvovala magisterské štúdium medzinárodných vzťahov na Kolumbijskej univerzite. Počas písania svojej dizertácie o ruských dejinách sa vrátila z rodinných dôvodov naspäť do Turecka. Tu pracovala ako prekladateľka na voľnej nohe a ako spolupracovníčka rôznych neziskových organizácií alebo nadácií. Napríklad s nadáciou TEMA, ktorá sa venuje ochrane prírody alebo Helsinským občianskym zhromaždením (HCA) so zameraním na ľudské práva. 2. mája 2016 sa İdil Eser stala riaditeľkou tureckej Amnesty International. 

Eser je zároveň autorkou prekladu knihy od Renee Prendergast, ktorá nesie v turečtine názov Küresel Kalkınma ve Piyasa Güçleri.

## Zatknutie a vyšetrovacia väzba
5. júla 2017 bola Eser zadržaná za údajnú podporu Gülenovho hnutia. 

K zatknutiu došlo počas workshopu Amnesty International s názvom „Digitálna bezpečnosť a informačný manažment“ na ostrove Büyükada. Spolu bolo zadržaných desať obrancov ľudských práv, medzi nimi aj nemecký spolupracovník Amnesty International, Peter Steudtner. Štyria z nich boli prepustení na kauciu: İlknur Üstün (Women's Coalition), Şeyhmus Özbekli (Rights Initiative), Nejat Taştan (Equal Rights Watch Association) a Nalan Erkem (Citizens’ Assembly).  

18. júla 2017 skončilo šesť aktivistov za ľudské práva vo vyšetrovacej väzbe. Boli obvinení z „podpory ozbrojenej teroristickej organizácie“. Pre rovnaké obvinenie bol predtým zadržaný Taner Kılıç z tureckej Amnesty International. Podľa tureckého prezidenta  R.T. Erdoğana sa mali zadržaní zúčastniť stretnutia, na ktorom sa uvažovalo o pokračovaní zmareného puča z roku 2016. Médiá verné vláde šírili správy o údajnom „pláne chaosu“, ktorý mali zosnovať zadržaní. Podľa novín Star, ktoré sú blízke vláde, mali agenti CIA a MI6 riadiť na ostrove Büyükada viaceré zhromaždenia s cieľom zorganizovať protest, akým bol aj ten v parku Gezi v Istanbule z roku 2013. Iné turecké médiá informovali o dôkazoch prepojenia na kurdské a ľavicové skupiny. 

Po viac ako 100 dňoch vo vyšetrovacej väzbe bola Eser 26. októbra 2017 spolu s ďalšími siedmimi aktivistami za ľudské práva (medzi nimi bol Nemec Peter Steudtner a Švéd Ali Gharavi) prepustená. 

## Referencie

## Odkazy
* Krátky životopis İdil Eser (po turecky)

 

Kategória:Osobnosti z Istanbulu
Železničná stanica Šaľa

**Železničná stanica Šaľa** je železničná stanica v meste Šaľa. Leží na trati č. 130 Bratislava - Štúrovo a nachádza sa medzi stanicami Topoľnica a Trnovec nad Váhom. 

Železničná stanica umožňuje predaj vnútroštátnych aj medzinárodných cestových lístkov. Stanicou prechádzajú osobné vlaky, rýchliky a vlaky InterCity. V minulosti sa využívala aj trať č. 134 Šaľa - Neded ktorá je v súčasnosti odstavená. Neďaleko sa nachádza najdlhší most ŽSR, ktorý spája Šaľu a Trnovec nad Váhom.

Budova stanice bola v roku 2009 zrekonštruovaná, zmodernizovaná a pribudli jej dve moderné prístavby. V stanici je k dispozícii úschovňa batožín s rozšírenou možnosťou úschovy bicyklov a sociálne zariadenie a reštaurácia s terasou. 

## Referencie

Šaľa
Kategória:Doprava v Šali
Kategória:Stavby v okrese Šaľa
Záujmový krúžok

**Záujmový útvar** (iné názvy: **záujmový krúžok**, **krúžok**) je skupina žiakov združujúcich sa dobrovoľne pod vedením vedúceho útvaru (obyčajne učiteľ) za účelom pravidelnej záujmovej činnosti v rámci výchovného pôsobenia školy mimo vyučovania resp. v rámci činnosti centra voľného času (to môže mať právnu subjektivitu alebo byť organizačnou zložkou školy).

Školy môžu ponúkať mnoho rôznorodých krúžkov. Napr. na základe výnosu Povereníctva školstva, vied a umení v Bratislave č. 107 450/49-III/1 zo 7. októbra 1949 medzi záujmové krúžky na gymnáziách patrili krúžok literárnorečnícky, krúžok jazyka ruského, krúžok jazyka anglického, krúžok jazyka francúzskeho, krúžok jazyka talianskeho, krúžok jazyka španielskeho, krúžok jazyka poľského, krúžok jazyka srbochorvátskeho, krúžok antickej kultúry, krúžok dejepisu, krúžok zemepisu, krúžok filozofický, krúžok matematický, krúžok deskriptívnej geometrie, krúžok prírodopisu, krúžok chemický, krúžok fyzikálny, krúžky výtvarné, krúžky telovýchovné a branné, krúžok rýchlopisný, krúžok písania strojom, krúžky technické, krúžky náuky o domácnosti a príp. aj iné záujmové krúžky, ktoré do svojho nepovinného vyučovania zaradila konkrétna škola.

## Referencie

Kategória:Pedagogika
Kategória:Voľný čas
Stredoslovenská televízia

**Stredoslovenská televízia** bola slovenská televízia vysielajúca z Banskej Bystrice. Zameriavala sa na región stredného Slovenska. Televízia oficiálne začala vysielať 15. septembra 2017. Vysielala 24 hodín denne so zameraním sa na divákov zo stredoslovenského regiónu. Licenciu na vysielanie Stredoslovenskej televízie udelila Rada pre vysielanie a retransmisiu rovnomennej banskobystrickej spoločnosti Stredoslovenská televízia, s.r.o. Vysielanie bolo ukončené v apríli 2021 z finančných dôvodov.

## Programová štruktúra
Nepretržité 24-hodinové vysielanie Stredoslovenskej televízie tvorili vlastné formáty. Obsiahnuté bolo spravodajstvo, publicistika, dokument, zábavné a diskusné relácie. Program bol tvorený na týždennej báze.
### Vysielané relácie
* **Spravodajstvo:** Týždenný spravodajský súhrn zo stredného Slovenska
* **Top téma:** Diskusná relácia, ktorá rozoberá významnú tému týždňa v regióne
* **Úradné hodiny:** Praktické rady z oblasti vzťahu občana s inštitúciami a úradmi
* **Cesty života:** Relácia o významných osobnostiach stredoslovenského regiónu. Moderuje Igor Šimeg
* **Ako sa do hory volá:** Zábavný formát zameraný na prírodu a ľudí spojených s lesom a lesníctvom. Moderuje Peter Gogola
* **Capella:** Hudobná relácia so známymi i menej známymi hudobníkmi. Moderuje Marián Greksa a Radovan Oravkin
* **U Walrusa:** Relácia o varení s domácim pohľadom na svetovú kuchyňu
* **Výletníci:** Relácia o zaujímavých miestach stredného Slovenska
* **Zdravý život:** Zdravý životný štýl a cvičenie "BodyArt"
* **Krajania:** Dokumentárna relácia o krajanoch a ich živote v rôznych kútoch sveta
* **Art:** Študentské a amatérske filmy

## Dostupnosť vysielania
* MAGIO (Telekom)
* Antik Telecom
*VNET
* V archíve relácií televízie

## Adresa
Stredoslovenská televízia
Nad plážou 17
974 01, Banská Bystrica

## Referencie

## Externé odkazy a zdroje
* Oficiálna stránka Stredoslovenskej televízie 

Kategória:Zaniknuté televízne stanice na Slovensku
Kategória:Kultúra v Banskej Bystrici
Kategória:Vzniklo v 2017
Kategória:Zaniklo v 2021
Kategória:Organizácie v Banskej Bystrici
Jaskinia Wysoka za Siedmioma Progami

**Jaskinia Wysoka za Siedmiu Progami**, () nazývaná tiež **Jaskinią Wielką Wysoką** a **Jaskinią za Siedmioma Progami** je jaskyňa v poľských Západných Tatrách v Doline Kościeliskej. Je to jedna z najhlbších a najdlhších jaskýň v Tatrách. Je tretia najdlhšia a piata v súvislosti s deniveláciou v Poľsku.  Niektoré časti jaskyne sú málo prebádané a zdokumentované. Objavené časti merajú  a denivelácia .

Jaskinia Wysoka za Siedmiu Progami je sústavou troch na sebe nezávislých jaskýň, ktoré boli objavené v rôznych rokoch. Sú to: Jaskinia za Siedmiu Progami, Jaskinia Wysoka a Jaskinia Pośrednia

## Jaskinia za Siedmiu Progami
Je najväčšia a najviac preskúmaná jaskyňa. Má dva vstupné otvory v hornej časti  Wąwozu Kraków, ktoré sú nad jaskyňou Szczelina za Siedmiu Progami na úpätí juhozápadnej steny Wysokiego Grzbietu  v Żlebie Trzynastu Progów  vo výške  a  Doteraz preskúmaná dĺžka je  , a denivelácia .

## Jaskinia Wysoka
Je druhá najdlhšia v jaskynnom systéme. Má dva vstupné otvory blízko Jaskine za Siedmiu Progami, ktoré sú v hornej časti Wąwozu Kraków  na úpätí juhozápadnej steny Wysokiego Grzbietu  vo výške  a  Jej dĺžka je .

## Jaskinia Pośrednia
V jaskynnom systéme je najmenšia. Má tri vstupné otvory neďaleko Jaskine Wysokej, ktoré sú v hornej časti Wąwozu Kraków  na úpätí juhozápadnej steny Wysokiego Grzbietu  vo výške 1477, 1487 a  Má dĺžku . 

## Príroda
Jaskyňa má bohatú kvapľovú výzdobu. Nachádzajú sa tu biele stalaktity, stalagmity, stalagnáty. Napríklad  stalagmity vysoké takmer . V jaskyni nie sú stále vodné toky. Sú v nej netopiere. 

## Objavy
*Jaskinia za Siedmiu Progami objavil v 40-tych rokoch 20. storočia  Stefan Chałubiński.

*Jaskinia Wysoka bola objavená v roku 1954.

*Jaskinia Pośrednia bola objavená v roku 1955.

*V decembri 1981  bola spojená Jaskinia za Siedmiu Progami s Jaskiniou Wysoką.

*V roku 1985 roku bola spojená  Jaskinia Wysoką s Jaskiniou Pośredniou.

## Zdroj

Kategória:Jaskyne v Poľsku
Kategória:Jaskyne v Západných Tatrách
Železničná stanica Sabinov

**Železničná stanica Sabinov** je železničná stanica v meste Sabinov. Prechádza ňou trať č. 188 Košice - Prešov - Plaveč - Muszyna. Stanica obsahuje 3 dopravné, 3 manipulačné a 1 odstavnú koľaj a je elektrifikovaná 3 kV jednosmernou sústavou.

V železničnej stanici nie je možná kúpa cestovného lístka a neďaleko sa nachádza sociálne a ubytovacie zariadenie. 

Stanica si v roku 2017 prešla rekonštrukciou ktorá sa týkala opráv okien, omietok v čakárni či fasáda celej budovy. Do interiéru stanice boli pridané historické fotografie mesta Sabinov. 

## Referencie

## Iné projekty

Sabinov
Kategória:Doprava v okrese Sabinov
Kategória:Stavby v okrese Sabinov
Kategória:Sabinov
Žiarske pleso

**Žiarske pleso** je najväčšie pleso v Žiarskej doline v Západných Tatrách na Slovensku. Je známe tiež pod názvom **Pliesko pod Žiarskym sedlom**. Má rozlohu 0,1135 ha a je 45 m dlhé a 37 m široké. Má maximálnu hĺbku 0,9 m a objem je 405 m³. Leží v nadmorskej výške .

## Okolie
Nachádza sa v hornej časti Žiarskej doliny zvanej Malé Závraty južne od Plačlivého a západne od Žiarskeho sedla.

## Vodný režim
Pleso nemá povrchový prítok ani odtok. Juhozápadne od neho pramení Smrečianka, do ktorej povodia patrí. Rozmery jazera v priebehu času zachycuje tabuľka:

## Prístup
Pleso je verejnosti prístupné
* po  zelenej turistickej značke:
** od Žiarskej chaty
** z Rázcestia Záhrady v Jamníckej doline

## Referencie

## Literatúra
*
*

## Iné projekty

## Externé odkazy
* Žiarske pleso na Treking.cz
* Wielka Encyklopedia Tatrzańska (WET), Żarski Stawek

## Zdroj

Kategória:Povodie Váhu
Kategória:Plesá Západných Tatier
Kategória:Žiarska dolina
Kategória:Vodstvo v okrese Liptovský Mikuláš
Biskupické rameno

náhľad|Severná časť Biskupického ramena.
thumb|Južná časť Biskupického ramena.

**Biskupické rameno** (staršie: **Kopáčske rameno**) je 30-hektárová vodná plocha odstaveného ramena pod Slovnaftom. Je približne 4 km dlhé a 20 m široké, v strede s plytčinou. Okolo sa rozprestierajú Biskupické luhy, ktoré sú európsky významným územím. 

K histórii ramena patrí, že bolo pôvodne súčasťou Dunaja (jeho hlavným tokom) a obklopovalo ostrov Kopáč. Dnes je rameno odrezané, vody nekomunikujú s Dunajom, vodu doň prečerpávajú z 1,6 km dlhého kanála, napojeného na kanál chladiarenských vôd Slovnaftu, ktorý bol vybudovaný vďaka projektu Asociácie ochrany prírody a priemyslu (APOP) v roku 1998. Takéto dotovanie vodou z kanála technologickej vody pre SLOVNAFT, a.s. však bolo za rok 2017 v priemernom prietoku 7,3 l.s-1, čo v princípe nestačí ani na náhradu výparu z vodnej hladiny Biskupického ramena.

V súčasnosti (2018) je v štádiu výstavby nápustný objekt umiestnený v telese ľavostrannej ochrannej hrádze Dunaja, ktorým môže byť privedená voda z ukľudňovacieho bazéna v záplavovom území až do prietoku 7000 l.s-1. Uvedená dotácia bude regulovaná tak, aby bolo možné cez Biskupické rameno ďalej dotovať sústavu Hornožitnoostrovných ramien až po Hamuliakovo. Od tohto opatrenia sa očakáva výrazné oživenie Biskupického ramena, ako aj celého priľahlého územia. Lužné lesy a ich obyvatelia tak opäť získajú životodarnú vodu. 

Vyskytuje sa tu chránená rastlina truskavec obyčajný (*Hippuris vulgaris*), závitnicovka (Spirogyra), spirodelka mnohokoreňová (*Spirodela polyrhiza*) a žaburinka menšia (*Lemna minor*).

Nachádzajú sa tu rožkatce (rožkatec ponorený – *Ceratophyllum demersum* a chránený rožkatec pohrúžený – *Ceratophyllum submersum*) a močiarka okrúhla (*Batrachium circinatum*). 

Rastú tu stolístky (stolístok klasnatý – *Myriophyllum spicatum* a stolístok praslenatý – *Myriophyllum  verticillatum*, ktorý je chránený a červenavce (červenavec prerastenolistý – *Potamogeton perfoliatus*, červenavec kučeravý – *Potamogeton crispus*). Rastie tu aj vodomor kanadský (*Elodea canadensis*), čo je invázna rastllina zo Severnej Ameriky

## Zdroj
* http://www.sopsr.sk/husk_dunaj/panely/biskupicke_flora_fauna.pdf
* Slovenský vodohospodársky podnik, štátny podnik, Odštepný závod Bratislava, 27. júla 2018
* http://www.sopsr.sk/husk_dunaj/panely/biskupicke_rameno.pdf

Kategória:Vodné toky v Bratislave
Kategória:Povodie Dunaja
Kategória:Chránená krajinná oblasť Dunajské luhy
Kategória:Vodné toky v okrese Bratislava II
UDF 423

**UDF 423** je veľmi vzdialená špirálová galaxia identifikovaná Hubblovým ultrahlbokým poľom (HUDF). So zdanlivou magnitúdou 20 ide o jednu z najjasnejších galaxií HUDF a zároveň aj jednu z najväčších galaxií v uhlových rozmeroch v HUDF.

## Meranie vzdialenosti
Číselná hodnota vzdialenosti ďalekej galaxie závisí od použitej definície kozmologickej vzdialenosti. S červeným posunom 1, trvalo galaxiou emitovanému svetlu približne 7,7 miliardy rokov, než sa dostalo na Zem. Keďže sa však táto galaxia vzďaľuje od Zeme, odhaduje sa, že dnešná vzdialenosť je približne 10 miliárd svetelných rokov. HST pozoroval túto galaxiu, ako vyzerala v čase, keď bol vesmír približne 5,9 miliardy rokov starý.

## Galéria
stred|náhľad|UDF 423 je jasná galaxia vpravo dole.

## Referencie

## Externé odkazy
*  UDF 423 na Wikisky

## Zdroj
* 

Kategória:Súhvezdie Pec
Kategória:Špirálové galaxie
0423
Kategória:Astronomické objekty objavené v roku 2001
Železničná stanica Veľký Šariš

**Železničná stanica Veľký Šariš** je železničná stanica v meste Veľký Šariš. Stanica sa nachádza medzi stanicami Prešov - mesto a Šarišské Michaľany. Prechádza ňou trať Košice - Plaveč - Muszyna. Stanica obsahuje 3 dopravné, 1 manipulačnú a 1 odstavnú koľaj a je elektrifikovaná 3 kV jednosmernou sústavou.   

Do stanice je zaústená vlečka Pivovaru Šariš. 

## Referencie

Veľký Šariš
Kategória:Veľký Šariš
Kategória:Doprava v okrese Prešov
Filón (sochár)

**Filón** () bol grécky sochár v 4. storočí.
 
Grécky sochár (bronziar) Filón bol činný približne v 2. polovici 4. storočia pred Kr. Rímsky spisovateľ Plínius uvádza, že bol autorom bronzových sôch atlétov, bojovníkov, lovcov a  obetníkov.  
 
Podľa Tatiana zhotovil portrétnu sochu Héfaistióna, priateľa Alexandra Veľkého. 

## Referencie a bibliografia

 
Kategória:Sochári starovekého Grécka
Železničná stanica Prešov

**Železničná stanica Prešov** je hlavná železničná stanica v meste Prešov. Leží na tratiach č. 188 Košice - Plaveč - Muszyna z ktorej odbočujú trate č. 193 Prešov - Vranov nad Topľou - Humenné a č.194 Prešov - Bartošovce - Bardejov.  Je elektrifikovaná 3 kV jednosmernou sústavou.

Železničnou stanicou každodenne prechádzajú osobné vlaky a rýchlik smerujúci z Bratislavy a do Bratislavy. V roku 2017 železnica prešla kompletnou rekonštrukciou a v pláne je aj výstavba vlastného parkoviska.  Stanica tiež disponuje osobnou pokladnicou na predaj vnútroštátnych aj medzinárodných cestovných lístkov, úschovňou batožín a v interiéri je niekoľko menších stánkov s občerstvením, reštaurácia a čakáreň.

Na stanici sa nachádza výkonné pracovisko sekcie riadenia dopravy Oblastného riaditeľstva Košice Železníc Slovenskej republiky.

## Referencie

## Iné projekty

Prešov
Kategória:Doprava v okrese Prešov
Kategória:Doprava v Prešove
Filón z Terméssu

**Filón** () bol grécky sochár v 1. storočí pred Kr. 
 
Filón, sochár z maloázijského Terméssu, pôsobil v meste Lindos na začiatku 1. stor. pred Kr. Nezachovali sa od neho žiadne sochy, na ostrove Rodos sa však našla jeho signatúra na podstavci zo sochy (bola venovaná bohom *Agestratom*, *Ménofilou* a zrejme ich synom *Eumenom*).
         
## Referencie a bibliografia

 
Kategória:Sochári starovekého Grécka